Δημήτριος Δασκαλάκης

Ο Δημήτριος Δασκαλάκης (1860 - 1939) ήταν Έλληνας βιομήχανος, εφοπλιστής και πολιτικός.

 Βιογραφικά στοιχεία 

Γεννήθηκε στα Σφακιά της Κρήτης, και σε ηλικία έξι χρονών εγκαταστάθηκε με τους γονείς του στις Σπέτσες προκειμένου να γλιτώσουν από τους διωγμούς των Τούρκων. Δραστηριοποιήθηκε στην κλωστοϋφαντουργεία, διατηρώντας εργοστάσια στον Πειραιά και τις Σπέτσες, διατηρούσε στόλο ατμοπλοίων ενώ είχε φέρει πρώτος ηλεκτρικό ρεύμα στις Σπέτσες.Γαλλέτας Ηλίας, Μπουζουμπάρδη Μαρίκα, Σπέτσες, Ιστορία - Λαογραφία, Ένωση Σπετσιωτών, 2004, τόμος Α΄, σελ. 367 - 368 Στις εκλογές του 1923 εξελέγη βουλευτής Σπετσών με το Κόμμα Φιλελευθέρων.

Η οικία του στις Σπέτσες βρισκόταν στην περιοχή της Ντάπιας, ενώ η ερειπωμένη του έπαυλη βρίσκεται κοντά στον ιερό ναό "Παναγίας Δασκαλάκη".ναός Παναγίας Δασκαλάκη, από τον Δήμο Σπετσών

Απεβίωσε στην πόλη του Πειραιά. Ήταν παντρεμένος με την Φιλίτσα Λυγινού, κόρη του βιομήχανου Κυριάκου Λυγινού, και είχαν αποκτήσει τέσσερα παιδιά.

 Παραπομπές  	

Κατηγορία:Έλληνες βιομήχανοι
Κατηγορία:Έλληνες εφοπλιστές
Κατηγορία:Βουλευτές Σπετσών
Κατηγορία:Βουλευτές εκλεγμένοι με το κόμμα των Φιλελευθέρων